Z A P I S N I K

Sa 14. sjednice Općinskog vijeća Općine Starigrad održane dana 25. kolovoza 2023. godine s početkom u 12:00 sati u vijećnici Općine Starigrad.

Prisutni vijećnici/ce: Marko Marasović, Marijan Čavić, Maja Milovac (pristigla u 12:02 sati), Višeslav Jure Dokoza, Dragan Bucić, Višnja Vukić, Jole Petričević

Odsutni vijećnici/ce: Ana Marija Krapić i Maja Milovac (pristigla u 12:02 sati)

Ostali prisutni: načelnik Marin Čavić i voditeljica odsjeka Marija Jukić kao zapisničar

Utvrđivanje kvoruma: predsjednik je otvorio 14. sjednicu, konstatira da je na sjednici prisutno 7 od 9 vijećnika, odsutne su vijećnice Maja Milovac i Ana Marija Krapić. Uz poziv je dostavljen prijedlog dnevnog reda. Predsjednik daje prijedlog Dnevnog reda na raspravu i glasovanje, te je usvojen većinom glasova - 6 glasova Za i 1 Suzdržan – Višeslav Jure Dokoza.

Za sjednicu je utvrđen slijedeći:

DNEVNI RED

1. Usvajanje zapisnika sa 13. sjednice Općinskog vijeća Općine Starigrad
2. Aktualno
3. Polugodišnje izvješće o radu načelnika Općine Starigrad za razdoblje 01.01. - 30.06.2023.

godine

1. Odluka o zahtjevima RH za mirnim rješenjem spora
2. Odluka o donošenju Procjene ugroženosti od požara i tehnoloških eksplozija – revizija 2023

i Plana zaštite od požara

1. Odluka - proširenje mjesnog groblja i izgradnja mrtvačnice u Selinama – 2. faza
2. Odluka o visini naknade za korištenje mjesta za pohranu urni na mjesnom groblju u

Selinama,

1. Zamolbe

**Ad.1). Usvajanje zapisnika sa 13. sjednice Općinskog vijeća Općine Starigrad**

U 12:02 vijećnica Maja Milovac je pristigla na sjednicu te je prisutno 8 od 9 vijećnika.

Zapisnik sa prethodne sjednice stavljen je na primjedbe, te je potvrđen većinom glasova – 6 glasova Za, 1 Suzdržan – Jole Petričević i 1 Protiv - Višeslav Dokoza.

**Ad.2). Aktualno**

Načelnik Marin Čavić daje izvješće o aktualnostima od sadnje sjednice: daje rezultate za turističku sezonu, do 20.08.2023. ostvareno je 96,49% noćenja u odnosu na isto razdoblje 2022. godine, izvješće o postupcima javne nabave: za proširenje mjesnog groblja i izgradnju mrtvačnice u Selinama, za asfaltiranje nerazvrstanih cesta, uređenje Središnjeg obalnog pojasa – II podfaza. U tijeku su radovi na uređenju interpretacijskog centra mora. Pohvaljuje službe koje su bile aktivirane za sanaciju štete nakon nevremena 04. kolovoza ove godine.

Vijećnik Jole Petričević postavio je pitanje vezano za uvrštenje u plan geodetske izmjere izostavljenih zaseoka u Tribnju i Veliko Rujno, vezano za projekt vodovoda i mogućnosti priključka na vodovodnou mrežu (Koići). Načelnik daje odgovore na postavljena pitanja: izostavljena područja će prema odgovoru Državne geodestke uprave bit će uvršteni u plan izmjere za 2023. godinu, a taj plan još nije bio na Vladi RH. Projekt za magistralni vodovod predan je na izdavanje dozvole, priključci se mogu izvršiti na spoju Koići samo na donjoj trasi, gdje je tlačni vodovod, za gornju trasu se treba raditi sekundarna mreža.

Višeslav Dokoza: pitanje vezano za radni odnos vijećnice Ane Marije Krapić i njenog supruga Marka Krapića, poslovni odnos općine i obrta „Šoša“ i radni odnos Službenice za informiranje.

Načelnik daje odgovor: vijećnica Ana Marija Krapić nije u radnom odnosu u općini, a obrt u vlasništvu njenog supruga vrši čišćenje poslovnih prostora sve je vidljivo na službenim stranicama općine sukladno Zakonu o sprečavanju sukoba interesa, a računi su javno vidljivi kroz aplikaiju I-transparentnost, općina nije u poslovnom odnosu sa trgovačkim obrtom „Šoša“, odnosno isti nije vršio radove za općinu, vezano za rješenje privremene pročelnice Marije Jukić nije zaposlena na radnom mjestu Službenik za informiranje već je imenovana sukladno posebnom zakonu, a za obavljanje poslova službenika za informiranje može biti imenovan bilo koji zaposleni službenik.

Maja Milovac postavlja pitanje za točke 6. i 7. da bi trebale biti u materijalima za sjednicu, pitanje vezana za rad jasličke skupine i društvenog doma. Načelnik daje odgovor: točke će biti obrazložene i stavljen prijedlog, već smo otvorili temu mjesnog groblja u Selinama na točki aktualno. Za rad jasličke skupine čeka se odobrenje od županije i još treba napraviti jednu intervenciju na igralištu. Radovi na društvenom domu su gotovi i čekamo priključak struje.

Marina Vukić postavlja pitanje vezano za uređenje igrališta u Tribnju, proširenje groblja na Dugoj punti, proširenje mulića i održavanje državne ceste.

Načelnik daje odgovore na pitanja: proširenje mulića je veći zahvat koji traži izdavanje dozvola, svjesni smo potrebe za proširenje groblja.

Višeslav Jure Dokoza: davanje grobnog mjesta i premještanje posmrtnih ostataka don Ante Adžije sa starog groblja, vezano za imenovanje trgova i ulica predložio sam odboru da se Bikarija preimenuje u trg Gojka Šuška te imenovanje puta do Rujna.

Predsjednik daje odgovor: Odbor za imenovanje ulica i trgova odlučuje o prijedlozima, zahtjev za premještanje kostiju pokojnika podnosi obitelj.

Maja Milovac: tko je nadležan za sanaciju mulića, s obzirom da se radi o pomorskom dobru. Načelnik daje odogovor: ovisno o situaciji županijska lučka uprava ili općina.

U 12:24 se zatvara točka dnevnog reda.

**Ad.3). Polugodišnje izvješće o radu načelnika Općine Starigrad za razdoblje 01.01. - 30.06.2023. godine**

Načelnik podnosi uvodno izlaganje: sukladno zakonskoj obvezi podnosi se polugodišnje izvješće za razdoblje od 01.01. do 30.06.2023. godine. U izvještajnom razdoblju, od 01.01. Marin Čavić bio je Povjerenik Vlade Republike Hrvatske za obavljanje poslova iz nadležnosti Općine Starigrad. U veljači su održani prijevremeni izbori za općinskog načelnika te je na temelju konačnih rezultata izbora izabran za općinskog načelnika.

Općinsko vijeće Općine Starigrad, većinom glasova – 7 glasova Za, 1 glas Protiv – Višeslav Jure Dokoza, donijelo je

**Odluku**

o prihvaćanju Polugodišnjeg izvješća o radu načelnika Općine Starigrad za razdoblje od 01.01. do 30.06.2023. godine.

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza, Jole Petričević*

**Ad.4).** **Odluka o zahtjevima RH za mirnim rješenjem spora**

Uvodno izlaganje podnosi načelnik: Županijsko državno odvjetništvo podnijelo je 2 zahtjeva za mirno rješenje spora:

1. Zahtjev za k.č. 409/1, 409/347, 409/338 i 409/339 k.o. Starigrad te k.č. 745 i 904 k.o. Starigrad

Čestice 409/1, 409/347, 409/338 i 409/339 k.o. Starigrad su upisane u korist općine. Općinsko državno odvjetništvo je na upis podnijelo prigovor i prijedlog za upis vlasništva u korist RH, o čemu sud još nije odlučio.

Na području k.o. Starigrad za koje nije osnovana zemljišna knjiga upisane su kao posjed općine k.č. 745 i 904 – pašnjaci.

Predlaže se urediti pitanje prava vlasništva zaključivanjem izvansudkse nagodbe, kojom će se općina priznati pravo vlasništva RH te dopustiti upis u zemljišnoj knjizi za k.č. 409/1 k.o. Starigrad uz brisanje upisanog prava na općinu, dok će se za k.č. 745 i 904 upis provesti polaganjem isprava. Čestice 409/338, 409/339 i 409/347 sve k.o. Starigrad, su nastale temeljem presude od matične čestice 409/01 k.o. Starigrad i u vlasništvu su privatnih osoba te Općina Starigrad ni RH ne polažu prava na iste.

1. Zahtjev za k.č. 408/10, 409/2, 409/310, 409/312, 409/313, 409/314, 642, 680/3, 687, 722, 845, 882, 894/1, 896/3, 901, 932, 938, 941/1, 942, 943/3 i 1006 – posjedovni list 886, upisane kao posjed Općine Starigrad

U zk 1301 ko Starigrad su upisane kč 2043 i 2773 kao vlasništvo općine te u zk 999 kč 2062 kao društveno vlasništvo – javno dobro.

Predlaže se upis prava vlasništva zaključenjem izvansudkse nagodbe kojom će općina prizanti pravo RH te dopustiti upis u zemljšnoj knjizi za kč 2043, 2773 i kč 2062, dok u odnosu će se za nekretnine za koje zemljišna knjiga nije osnovana upis provesti polaganjem isprava.

Na prijedloge je zatraženo pravno mišljenje-zaključak da se radi o nekretninama koje bi predstavljale vlasništvo Republike Hrvatske (izuzev 2062- put, za koju bi trebalo utvrditi da li se radi o cesti i ako da, o kakvoj kategoriji cesta).

Općinsko vijeće Općine Starigrad, većinog glasova – 7 glasova Za, 1 glas Protiv – Jole Petričević, donijelo je

**Odluku**

o prihvaćanju zahtjeva za mirnim rješenjem spora i upisom prava vlasništva u korist Republike Hrvatske, za k.č. 409/1, 745, 904, 408/10, 409/2, 409/310, 409/312, 409/313, 409/314, 642, 680/3, 687, 722, 845, 882, 894/1, 896/3, 901, 932, 938, 941/1, 942, 943/3, 1006, 2043 i 2773, sve k.o. Starigrad. Izuzete su k.č. 409/347, 409/338, 409/339 i k.č. 2062, sve k.o. Starigrad.

*Odluka čini sastavni dio Zapisnika.*

*U raspravi su sudjelovali: Višeslav Jure Dokoza i Jole Petričević*

**Ad.5). Odluka o donošenju Procjene ugroženosti od požara i tehnoloških ekspolozija – revizija 2023 i Plana zaštite od požara**

Uvodno izlaganje podnio je načelnik, svakih 5 godina radi se usklađenje Procjne ugroženosti, MUP je izdao mišljenje da je dokument izrađen sukladno odredbama Pravilnika o izradi Procjene ugroženosti od požara i tehnoloških eksplozija.

Općinsko vijeće Općine Starigrad, jednoglasno je – 8 glasova Za, donijelo

**Odluku**

o donošenju Procjene ugroženosti od požara i tehnoloških eksplozija – revizija 2023 i Plan zaštite od požara za područje Općine Starigrad.

*Odluka čini sastavni dio Zapisnika.*

*U raspravi je sudjelovao: Jole Petričević*

**Ad.6). Odluka – proširenje mjesnog groblja i izgradnja mrtvačnice u Selinama – 2. faza**

Uvodno izlaganje podnio je načelnik, ponovljen jepostupak nabave, zaprimljena je samo 1 ponuda na ponovljenu javnu nabavu i veća je od procjenjene vrijednosti i iznosi 516.698,54 Eura, predlaže se da se prihvati ponuda.

Općinsko vijeće Općine Starigrad, jednoglasno je, 8 glasova Za, donijelo

**Odluku**

o prihvatu ponude koja je dobivena u postupku javne nabave, a koja je veće od procijenjene vrijednosti nabave, osiguravanjem sredstava. Vrijednost ponude iznosi 516.698,54 Eur bez PDV-a.

*Odluka čini sastavni dio Zapisnika.*

*U raspravi je sudjelovao: Višeslav Jure Dokoza*

**Ad.7). Odluka o visini naknade za korištenje mjesta za pohranu urni na mjesnom groblju u Selinama**

Uvodno izlaganje podnio je načelnik, bilo je nekoliko upita vezano za pohranu urni na mjesnom groblju u Selinama, predlaže se cijena u iznosu od 1.000,00 Eura.

Nakon što ni prijedlog načelnika ni prijedlog vijećnika Jole Petričevića nije dobio potrebnu većinu glasova prijedlog se skida sa Dnevnog reda.

*U raspravi su sudjelovali: Višeslav Jure Dokoza, Jole Petričević i Maja Milovac.*

**Ad.8). Zamolbe**

**Alfa Koić jdoo:** Suglasnost za ispašu stoke na dijelu 409/1, 745, 845, 850, 865, 932 904 k.o. Starigrad.

Predlaže se da se odbije i uputi na Hrvatske šume jer nekretnine spadaju u šumskogospidarsko područje Republike Hrvatske za koje je Županijsko državno odvjetništvo podnijelo zahtjev za mirnim rješavanjem spora, odnosno priznavanjem prava vlasništva RH.

Općinsko vijeće Općine Starigrad, većinom glasova je– 8 glasova Za, donijelo

Odluku

kojom se odbija zahtjev Alfa Koić jdoo za izdavanje suglasnosti za ispašu stoke na dijelu 409/1, 745, 845, 850, 865, 932 904 k.o. Starigrad.

**Kata Smolić:** zamolba za umanjenje komunalnog doprinosa – za zgradu na k.č. 4767 k.o. Starigrad, zahtjev za legalizaciju podnio je pokojni suprug koji je preminuo, a ispunjavao je uvjet prebivališta na području Općine Starigrad.

Općinsko vijeće Općine Starigrad, većinom glasova – 7 glasova Za i 1 Suzdržan – Višeslav Jure Dokoza, donijelo je

Odluku

kojom se prihvća zamolba Kate Smolić za priznavanje prava za obračun komunalnog doprinosa po uvjetima koje bi ostvario njen pokojni suprug da nije preminuo.

**Ivan Milovac:** Otkup dijela zemljišta k.č. 4662, cca 200 m2 za proširenje dvorišta, koje se dugi niz godina koriste kao parking i odlaganje drva.

Prijedlog da se, s obzirom da je na k.č. 4662 k.o. Starigrad predviđen parking, a i da je to područje problematično zbog poplava, utvrdi da li postoji mogućnost i kojeg dijela za otkup te da se naknado odluči o zamolbi.

Općinsko vijeće Općine Starigrad, većinom glasova – 7 galasova Za i 1 Suzdržan – Višeslav Jure Dokoza, donijelo je

Odluku

kojom se odgađa donošenje odluke dok se ne utvrdi mogućnost za otkup.

**Ivica Galjanić:** zamolba za otkup općinskog zemljišta čest. zem. 4572 k.o. Starigrad ili dio za pristup na čest. zem. 4580.

Načelnik predlaže da se zamolba odbije jer nekretnina koja se traži za otkup ima kulturu puta, i da se na dijelu čestice i nalazi lokalna cesta.

Općinsko vijeće Općine Starigrad, većinom glasova – 7 galasova Za i 1 Suzdržan – Višeslav Jure Dokoza, donijelo je

Odluku

kojom se odbija zamolba Ivice Galjanića za otkup čest.zem. 4572 ili dijela čest. zem. 4572 k.o. Starigrad.

**Marija Šikić**: zamolba za dodjelu građevinskog zemljišta

Načelnik predlaže da se odbije jer nemamo ovlasti za dodjelu zemljišta po traženim uvjetima.

Općinsko vijeće Općine Starigrad, većinom glasova – 7 galasova Za i 1 Suzdržan – Višeslav Jure Dokoza, donijelo je

Odluku

kojom se odbija zamolba Marije Šikić za dodjelu građevinskog zemljišta.

**Zadarska županija:** Dostava prijedloga za imenovanje sudaca porotnika Općinskog suda i sudaca porotnika za mladež Općinskog suda.

Prijedlog da se stavi na oglasnu ploču i na web stranicu općine da se omogući zainteresiranima da se jave.

Općinsko vijeće je jednoglasno – 8 glasova Za prihvatilo prijedlog za oglašavanje poziva Zadarske županije za dostavu prijedloga za imenovanje sudaca porotnika.

Sjednica je završila sa radom 13:28

Prijepis zapisnika sačinila Predsjednik Općinskog vijeća

Marija Jukić, mag.admin.publ. Marko Marasović, dipl.ing. građ.